Voľby do zastupiteľských orgánov Československa v roku 1964

Voľby do zastupiteľských orgánov Československa v roku 1964 sa konali v nedeľu 14. júna. Boli to v poradí štvrté voľby počas komunistického režimu a vlády jednej strany – Komunistickej strany Československa – od Februárového prevratu v roku 1948. Zároveň boli poslednými voľbami uskutočnenými pred Vpádom vojsk Varšavskej zmluvy v roku 1968, následným začiatkom normalizácie a federalizáciou Československa. Spoločne v rovnaký deň sa konali voľby do Národného zhromaždenia (parlamentu), Slovenskej národnej rady (lokálneho zastupiteľského orgánu v slovenskej časti územia), do národných výborov (orgánov miestnej správy), ako aj voľby sudcov okresných súdov. Vo voľbách kandidoval tzv. Národný front Čechov a Slovákov.

 Výsledky 

Volebná účasť a počet hlasov pre Národný front, ako o nich informoval oficiálny denník Komunistickej strany Rudé právo v stredu 17. júna 1964:

+  Orgán  Účasť  Percento hlasovpre Národný front Národné zhromaždenie  99,42 %  99,94 % Slovenská národná rada  99,42 %  99,94 % Krajské národné výbory  99,42 %  99,94 % Okresné národné výbory  99,42 %  99,89 % Miestne národné výbory  99,42 %  99,88 % Sudcovia okresných súdov  99,42 %  99,98 %

 Poznámky 

 Referencie